Diari Oficial de la Generalitat Valenciana


Sumari del DOGV 7746, del 22-03-2016 (2016/1838)

RESOLUCIÓ de 24 de febrer de 2016, del Servici Territorial d'Indústria i Energia d'Alacant, per la qual s'atorga autorització administrativa per a realitzar el canvi de tipus de gas a subministrar en la xarxa de distribució de gas canalitzat de les urbanitzacions Los Dolses, Rioja i Palace, d'Orihuela Costa, així com el tancament de les instal·lacions d'emmagatzematge de GLP a granel de subministrament a la xarxa esmentada, en el terme municipal d'Orihuela, a la província d'Alacant. Expedient número CBREDE/2015/21/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/1838


Data del document
:   24-02-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 24 de febrer de 2016, del Servici Territorial d'Indústria i Energia d'Alacant, per la qual s'atorga autorització administrativa per a realitzar el canvi de tipus de gas a subministrar en la xarxa de distribució de gas canalitzat de les urbanitzacions Los Dolses, Rioja i Palace, d'Orihuela Costa, així com el tancament de les instal·lacions d'emmagatzematge de GLP a granel de subministrament a la xarxa esmentada, en el terme municipal d'Orihuela, a la província d'Alacant. Expedient número CBREDE/2015/21/03. [2016/1838]  
Vist l'expedient amb referència CBREDE/2015/21/03, incoat per part del Servici Territorial d'Indústria i Energia d'Alacant, a instàncies de Gas Natural Cegas, SA, relatiu a la sol·licitud d'autorització administrativa per a realitzar el canvi de tipus de gas GLP a gas natural a subministrar en la xarxa de distribució existent de gas canalitzat en les urbanitzacions Los Dolses, Rioja i Palace, d'Orihuela Costa, així com el tancament de les instal·lacions d'emmagatzematge de GLP a granel de subministrament a la xarxa de distribució mencionada, ubicades en els carrers Magallanes, Oliva, Níspero i Ciruela, en el terme municipal d'Orihuela, província d'Alacant.  
A la sol·licitud esmentada s'adjuntava el projecte tècnic d'execució denominat Projecte de conversió de GLP a gas natural en la xarxa de distribució de les urbanitzacions Los Dolses, Rioja i Palace, d'Orihuela Costa, redactat pel tècnic competent, acompanyat de la declaració responsable de 31 d'agost de 2015. Posteriorment, es va adjuntar el projecte de tancament de les instal·lacions d'emmagatzematge de GLP existents, redactat pel tècnic competent, acompanyat de la declaració responsable d'1 de desembre de 2015.  
Resultant que, amb data 17 de juny de 2015, es va dictar la Resolució de la Direcció General d'Energia, per la qual s'atorga l'autorització administrativa prèvia per a la transmissió de la titularitat a favor de Gas Natural Cegas, SA, de les instal·lacions d'emmagatzematge i distribució de GLP a granel, en el terme municipal d'Orihuela, província d'Alacant, actualment titularitat de Repsol Butano, SA. Expedient CBREDE/2015/9/03.  
Resultant que per la seua relació amb l'autorització sol·licitada constituïxen antecedents a ressenyar els actes administratius següents:  
- Resolució de 22 d'octubre de 1996, de la Conselleria d'Indústria i Comerç, sobre concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2a i 3a família en les localitats d'Agost, Muro de Alcoy i Orihuela (Alacant), per a usos domèstics, comercials i xicotetes indústries. Expedient número 1531/96.  
  
- Posada en servici de 5 de juliol de 1999, del Servici Territorial d'Indústria i Energia d'Alacant, corresponent a la xarxa de distribució i emmagatzematge de propà (2 depòsits de GLP aeris), en el conjunt residencial Rioja, de Orihuela Costa. Expedient número CBDFCP/1996/466.  
- Posada en servici de 4 d'octubre de 2000, del Servici Territorial d'Indústria i Energia d'Alacant, corresponent a la xarxa de distribució i emmagatzematge de propà (depòsit núm. 1 soterrat), en el Pla Parcial Los Dolses, d'Orihuela Costa. Expedient número CBDFCP/2000/245.  
  
- Posada en servici de 25 d'abril de 2001, del Servici Territorial d'Indústria i Energia d'Alacant, corresponent a l'ampliació de la xarxa de distribució de GLP, en el Pla Parcial Los Dolses, d'Orihuela Costa. Expedient número CBDFCP/2000/245.  
- Posada en servici de 22 de novembre de 2002, del Servici Territorial d'Indústria i Energia d'Alacant, corresponent a la xarxa de distribució i emmagatzematge de propà (Depòsit núm. 2 soterrat), en el Pla Parcial Los Dolses, d'Orihuela Costa. Expedient número CBDFCP/2000/424.  
- Resolució de 7 de juliol de 2006, del Servici Territorial d'Energia d'Alacant, per la qual s'atorga autorització administrativa i aprovació del projecte d'execució a l'empresa Gas Natural Cegas, SA, per a la construcció de les instal·lacions de distribució de gas natural en la localitat d'Orihuela Costa, a la província d'Alacant. Expedient número CBREDE/2005/10/03.  
- Acta parcial de posada en servici de 19 de desembre de 2012, del Servici Territorial d'Energia, corresponent a la xarxa de distribució de gas natural d'Orihuela Costa, província d'Alacant. Expedient número CBREDE/2005/10/03.  
- Resolució de 6 d'agost de 2013, del Servici Territorial d'Energia d'Alacant, de la Conselleria d'Economia, Indústria, Turisme i Ocupació, per la qual s'atorga a Gas Natural Cegas, SA, l'autorització administrativa per a la construcció de les ampliacions de xarxes existents de distribució de gas natural, a la província d'Alacant, previstes a realitzar durant l'any 2013. Expedient número CBREDE/2013/1/03.  
  
- Resolució de 2 d'abril de 2014, del Servici Territorial d'Energia d'Alacant, de la Conselleria d'Economia, Indústria, Turisme i Ocupació, per la qual s'atorga a Gas Natural Cegas, SA, l'autorització administrativa per a la construcció de les ampliacions de xarxes existents de distribució de gas natural, a la província d'Alacant, previstes a realitzar durant l'any 2014. Expedient número CBREDE/2013/17/03.  
  
- Resolució de 20 de març de 2015, del Servici Territorial d'Energia d'Alacant, de la Conselleria d'Economia, Indústria, Turisme i Ocupació, per la qual s'atorga a Gas Natural Cegas, SA, l'autorització administrativa per a la construcció de les ampliacions de xarxes existents de distribució de gas natural, a la província d'Alacant, previstes a realitzar durant l'any 2015. Expedient número CBREDE/2014/46/03.  
  
Resultant que per aplicació de l'article 46 bis, punt 8, de la Llei 34/1998, de 7 octubre, del Sector d'Hidrocarburs, la transformació de les Instal·lacions de distribució de GLP a granel per a la seua utilització amb gas natural, requerixen l'autorització administrativa, i hauran de complir les condicions tècniques de seguretat que siguen d'aplicació, i sotmetran en tot a les disposicions normatives vigents per a les instal·lacions de distribució de gas natural.  
Resultant que per aplicació de l'article 46 bis, punt 1, de la Llei 34/1998, de 7 octubre, del Sector d'Hidrocarburs, el tancament de les instal·lacions d'emmagatzematge de GLP a granel requerix l'autorització administrativa prèvia.  
Resultant que Gas Natural Cegas, SA, es troba inscrita definitivament en el Registre Administratiu de Distribuïdors de Combustibles Gasosos per Canalització del Ministeri d'Indústria, Energia i Turisme, amb àmbit d'actuació nacional i número 7.  
Resultant que Gas Natural Cegas, SA, és titular d'una xarxa de distribució de gas natural en explotació a l'entrada de les urbanitzacions Los Dolses, Rioja i Palace, d'Orihuela Costa, per la qual cosa es disposa de la infraestructura necessària per a subministrar gas natural a la xarxa de distribució existent de GLP a transformar en el terme municipal d'Orihuela.  
Considerant que la xarxa de distribució existent va ser dissenyada i construïda per a ser compatible amb la distribució de gas natural, d'acord amb el que preveu l'article 46 bis de la Llei 34/1998, de 7 d'octubre, del Sector d'Hidrocarburs.  
Resultant que la documentació tècnica acompanyada disposa d'una definició i concreció de les actuacions a realitzar i s'ajusta al que establix l'article 46 bis de la Llei 34/1998, de 7 d'octubre, del Sector d'Hidrocarburs.  
Considerant complits els tràmits establits en la Llei 34/1998, de 7 d'octubre, en el Reial Decret 1085/1992, d'11 de setembre, i en el Reial Decret 1434/2002, de 27 de desembre.  
Considerant el Servici Territorial d'Indústria i Energia d'Alacant competent per a la resolució del present expedient, d'acord amb el que disposa l'article 22 del Decret 157/2015, de 18 de setembre, del Consell, pel que aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i el que establix l'article 2.2.c de l'Orde de 9 de febrer de 2001, de la Conselleria d'Indústria i Comerç, per la qual s'atribuïxen competències en matèria d'autoritzacions administratives d'instal·lacions de transport, regasificació i distribució de combustibles gasosos per canalització.  
  
Atés el que s'ha exposat anteriorment, complits els requisits i els procediments legals i reglamentaris establits en la legislació vigent aplicables, este Servici Territorial d'Indústria i Energia, resol:  
Primer  
Atorgar autorització administrativa a l'empresa Gas Natural Cegas, SA, per a realitzar el canvi de tipus de gas a subministrar en la xarxa existent de distribució de gas canalitzat de les urbanitzacions Los Dolses, Rioja i Palace, d'Orihuela Costa, de gas GLP a gas natural, així com, per al tancament de les 4 instal·lacions existents d'emmagatzematge de GLP a granel, ubicades en els carrers Magallanes, Oliva, Níspero i Ciruela, en el terme municipal d'Orihuela, en el moment que s'haja realitzat el canvi de gas autoritzat, les característiques principals i actuacions del qual s'indiquen a continuació:  
- Tipus de gas a subministrar: gas natural.  
- Punt de connexió: punts de la xarxa existent (autoritzada i posada en marxa) de distribució de gas natural a Orihuela Costa, en la confluència del carrer Manuel de Falla amb el carrer Magallanes i el carrer Papaya amb el carrer Níspero, de titularitat de Gas Natural Cegas, SA, a l'entrada de les urbanitzacions Los Dolses, Rioja i Palace, en el terme municipal d'Orihuela.  
- Pressió màxima d'operació: 0,4 bar.  
- Xarxa autoritzada de distribució amb MOP 0,4 bar: 13 819 m de canalitzacions existents de polietilé PE 100 SDR 17,6 i diàmetres de 63 i 90 mm, amb 369 usuaris connectats a esta xarxa.  
- Zona geogràfica: urbanitzacions Los Dolses, Rioja i Palace, d'Orihuela Costa, d'acord amb el pla denominat Planta de traçat de la xarxa de distribució del projecte.  
- Anàlisi i sectorització de la xarxa a convertir i determinació de les actuacions per a connectar amb la xarxa existent autoritzada de distribució de gas natural.  
- Adaptació de les instal·lacions receptores afectades pel canvi de gas.  
- Desgasificat/inertitzat del depòsit existent soterrat de 10.000 l (LP-993913), de la planta de GLP-069-03, en el carrer Níspero de la urbanització Los Dolses.  
- Desgasificat/inertitzat i retirada de 2 depòsits existents aeris de 15.180 l (LP-964492 i LP-964508), de la planta de GLP-067-03, en el carrer Magallanes de la Urbanització Rioja.  
- Desgasificat/inertitzat del depòsit existent soterrat de 10.000 l (LP-011252), de la planta de GLP-080-03, en el carrer Oliva de la urbanització Los Dolses.  
- Desgasificat/inertitzat del depòsit existent soterrat de 10.000 l (LP-012371), de la planta de GLP-079-03, en el carrer Ciruela de la urbanització Palace.  
La present autorització quedarà sotmesa a les condicions que figuren a continuació:  
1. Les Instal·lacions de distribució de gas natural compliran, en tot cas, el que establix el Reial Decret 919/2006, de 28 de juliol, pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la instrucció tècnica complementària ITC-ICG 01, Instal·lacions de distribució de combustibles gasosos per canalització, així com les disposicions i normes tècniques que li siguen d'aplicació. Així mateix, les instal·lacions hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el desplegament reglamentari.  
  
2. Gas Natural Cegas, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. Gas Natural Cegas, SA, una vegada realitzat el canvi de gas, haurà de realitzar el tancament dels centres d'emmagatzematge de GLP, en el termini màxim de 3 mesos, i es procedix a inertitzar els depòsits adequadament i comunicarà al Servici Territorial, el tancament efectiu de la instal·lació esmentada.  
5. Gas Natural Cegas, SA, queda obligada amb els titulars dels contractes en vigor en eixe moment a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si és el cas, el comptador, amb la finalitat de deixar la instal·lació receptora en condicions de seguretat i sense que açò puga reportar cap cost per a l'usuari, d'acord amb l'article 38 del Reglament General del Servici Públic de Gasos Combustibles.  
  
6. La Administració, amb el tràmit previ de l'oportú procediment, deixarà sense efecte la present resolució en qualsevol moment en el cas que s'observe l'incompliment o inobservança de les condicions imposades.  
7. La determinació de les tarifes i del règim econòmic que siguen d'aplicació per al subministrament de gas natural es regiran per les disposicions vigents en cada moment.  
8. Las instal·lacions receptores de gas hauran de complir el que disposa el Reial Decret 919/2006, de 28 de juliol, pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i, en especial, en la Instrucció Tècnica ITC-ICG 07, Instal·lacions receptores de combustibles gasosos. El titular de les instal·lacions o, si és el cas, els usuaris seran responsables que les seues instal·lacions complisquen les condicions tècniques i de seguretat que reglamentàriament resulten exigibles, així com del seu correcte manteniment.  
9. El termini d'execució de les actuacions a desenrotllar serà de 6 mesos, comptadors a partir de la data en què es notifique esta resolució. No obstant això, amb anterioritat a l'acabament del termini podrà sol·licitar una ampliació concreta d'estos per mitjà de sol·licitud motivada davant d'este Servici Territorial d'Indústria i Energia, i s'adjuntarà a este efecte la documentació justificativa de la demora i del cronograma de treballs previstos per al nou termini sol·licitat.  
10. Personal tècnic en la matèria adscrit al Servici Territorial podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució. A este efecte, el titular de la present resolució haurà de comunicar amb l'adequada antelació a este Servici Territorial l'inici de les actuacions.  
11. La present autorització en cap cas concedirà al seu titular drets exclusius d'ús, i s'atorga sense perjuí de tercers, i es deixaran a part els drets particulars, i sense perjuí, i independentment, de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
  
Segon  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Gas Natural Cegas, SA.  
  
Contra la present resolució, que no posa fi a la via administrativa, es podrà interposar un recurs d'alçada davant de la Direcció General d'Indústria i Energia d'esta Conselleria en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
Alacant, 24 de febrer de 2016.- El cap del Servici Territorial d'Indústria i Energia: Matías P. Mas Gisbert.